[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.11.2008

COM(2008) 787 окончателен

Предложение за

РЕГЛАМЕНТ НА СЪВЕТА

за адаптиране от 1 юли на 2008 г. на процента на вноската в пенсионноосигурителната схема за длъжностни лица и други служители на Европейските общности

{SEC(2008)2873}

(представена от Комисията)

ОБЯСНИТЕЛЕН МЕМОРАНДУМ

Контекст на предложението

Основания и цели на предложението Всяка година Съветът трябва да реши по предложение на Комисията относно адаптирането на процента на вноската в пенсионноосигурителната схема от 1 юли нататък. |

Общ контекст Съгласно член 83а, параграф 4 от Правилника за длъжностните лица всяка година Комисията представя на Съвета актуализиран вариант на петгодишната актюерска оценка в съответствие с приложение ХII към Правилника за длъжностните лица. Съгласно член 13 от приложение XII от Правилника за длъжностните лица Евростат предоставя доклад за тези оценки, в който се определя процента на вноската, необходима за поддържане на актюерския баланс на пенсионноосигурителната схема. Съгласно член 12 от приложение XII към Правилника за длъжностните лица размерът на лихвения процент по членове 4 и 8 от приложение VIII за изчисляване на сложната лихва представлява ефективният процент по член 10 от приложение ХII, който, ако е необходимо, се преразглежда по повод на петгодишните актюерски оценки. |

Съществуващи разпоредби в областта на предложението Всяка година се представя предложение за адаптиране на процента на вноската в пенсионноосигурителната схема. |

Съгласуваност с други политики и цели на Съюза Неприложимо. |

Консултации със заинтересованите страни и оценка на въздействието

Консултации със заинтересованите страни |

211 | Използвани методи за консултация, основни обхванати сектори и общ профил на участниците Елементите на предложението бяха обсъдени с представителите на служителите в съответствие с подходящите процедури. |

212 | Обобщение на получените отговори и начина, по който те са взети предвид Предложението взема предвид становищата на страните, участвали в консултацията. |

Събиране и използване на експертен опит |

229 | Не бе необходим външен експертен опит. |

230 | Оценка на въздействието - Целта на предложението е да се адаптират заплатите и пенсиите в съответствие с действащото законодателство. - Действащото законодателство не позволява друга възможност. |

Правни елементи на предложението

Обобщение на предложеното действие В съответствие с приложение XII към Правилника за длъжностните лица Евростат предаде доклад за актюерските оценки на пенсионноосигурителната схема. Съгласно тази оценка, процентът на вноската, изискван за поддържането на актюерския баланс на пенсионноосигурителната схема е 10,9% от основната заплата. Съгласно член 83а, параграф 4 от Правилника за длъжностните лица, когато е показано, че е налице разлика от поне 0,25 пункта между прилагания понастоящем процент на вноската (10,25%) и вноската, необходима за поддържане на актюерския баланс (10,9%), Съветът трябва да прецени дали вноската следва да бъде адаптирана в съответствие с разпоредбите от приложение XII. Съгласно член 2, параграф 1 от приложение XII към Правилника за длъжностните лица адаптирането не може да доведе до увеличаване на размера на вноската с повече от един процент разлика над или под размера, валиден за предходната година. Затова Комисията предлага процентът на вноската да бъде адаптиран на 10,9% от 1 юли 2008 г. нататък. Съгласно член 12 от приложение XII размерът на лихвения процент по членове 4 и 8 от приложение VIII за изчисляване на сложната лихва се адаптира на 3,1%. |

Правно основание Правилник за длъжностните лица на Европейските общности, и по-специално член 83а от него и приложение XII към него. |

Принцип на субсидиарност Предложението се отнася до област, която попада в обхвата на изключителната компетентност на Общността. Следователно принципът на субсидиарност не се прилага. |

Принцип на пропорционалност Предложението е в съответствие с принципа на пропорционалност поради следните причини: |

- Член 83а от Правилника за длъжностните лица предвижда изготвянето на регламент на Съвета. |

- Предложението няма финансово отражение върху разходите. Финансовата тежест е пряк резултат от прилагането на метода за адаптиране, предвиден в Правилника за длъжностните лица. |

Избор на инструменти |

Предложен инструмент: регламент. |

Други инструменти биха били неподходящи поради следните причини: - Член 83а от Правилника за длъжностните лица предвижда изготвянето на регламент на Съвета. |

Отражение върху бюджета

Отражението върху приходите от адаптирането на процента на вноската в пенсионноосигурителната схема е подробно посочено във финансовия отчет, приложен по-долу. |

Предложение за

РЕГЛАМЕНТ НА СЪВЕТА

за адаптиране от 1 юли на 2008 г. на процента на вноската в пенсионноосигурителната схема за длъжностни лица и други служители на Европейските общности

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност,

като взе предвид Правилника за длъжностните лица на Европейските общности и Условията за работа на други служители на Общностите, определени с Регламент (EИО, Евратом, ЕОВС) № 259/68, и по-специално член 83а и приложение XII към него,

като взе предвид предложението на Комисията,

като има предвид, че:

(1) В съответствие с член 13 от приложение ХІІ към Правилника за длъжностните лица, на 1 септември 2008 г. Евростат представи доклад за актюерската оценка за 2008 г. на пенсионноосигурителната схема, актуализиращ параметрите, посочени в това приложение. Съгласно тази оценка, процентът на вноската, изискван за поддържането на актюерския баланс на пенсионноосигурителната схема е 10,9% от основната заплата.

(2) В интерес на актюерския баланс на пенсионноосигурителната схема на длъжностните лица и на други служители на Европейските общности, процентът на вноската следователно трябва да се адаптира на 10,9% от основната заплата.

(3) В съответствие с член 12 от приложение XII към Правилника за длъжностните лица размерът на лихвения процент за изчисляване на сложната лихва представлява ефективният размер, посочен в член 10 от приложение XII и следователно следва да бъде адаптиран,

ПРИЕ НАСТОЯЩИЯ РЕГЛАМЕНТ:

Член 1

В сила от 1 юли 2008 г., процентът на вноската, упоменат в член 83, параграф 2 от Правилника за длъжностните лица, трябва да бъде 10,9%.

Член 2

В сила от 1 януари 2009 г. размерът на лихвения процент от член 4, параграф 1 и член 8 от приложение VIII за изчисляване на сложната лихва, трябва да бъде 3,1%.

Член 3

Настоящият регламент влиза в сила в деня след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на [...] година.

За Съвета:

Председател

ПРАВЕН ФИНАНСОВ ОТЧЕТ ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕН ДО ПРИХОДНАТА ЧАСТ

1. НАИМЕНОВАНИЕ НА ПРЕДЛОЖЕНИЕТО:

Предложение за регламент на Съвета за адаптиране от 1 юли на 2008 г. на процента на вноската в пенсионноосигурителната схема за длъжностни лица и други служители на Европейските общности

2. БЮДЖЕТНИ РЕДОВЕ:

Глава и статия:

400 Данък върху заплатите на длъжностните лица и другите служители

Предвидена сума за дадената финансова година (бюджет за 2008 г.):

529,9 млн. EUR

410 Вноски на персонала към пенсионноосигурителната схема

Предвидена сума за дадената финансова година (бюджет за 2008 г.):

350 млн. EUR

3. ФИНАНСОВО ВЪЗДЕЙСТВИЕ

( Предложението няма финансово отражение

( Предложението няма финансово въздействие върху разходите, но има върху приходите, както следва:

(в милиони евро, до един знак след десетичната запетая)

Бюджетен ред | Приход[1] | период от 12 месеца, започващ на 1.7.2008 г. | 2008 г. |

Статия 400 | Въздействие върху собствените ресурси | -4.1 | -2.1 |

Статия 410 | Въздействие върху собствените ресурси | 19.6 | 9.8 |

Ситуация след дейността |

2009 г. | 2010 г. | 2011 г. | 2012 г. | 2013 г. |

Статия 400 | -4.1 | -4.1 | -4.1 | -4.1 | -4.1 |

Статия 410 | 19.6 | 19.6 | 19.6 | 19.6 | 19.6 |

4. МЕРКИ ЗА БОРБА С ИЗМАМИТЕ

5. ДРУГИ ЗАБЕЛЕЖКИ

Метод на изчисление:

Вноска в пенсионноосигурителната схема = нова вноска – изпълнение за текущата годинаНова вноска = изпълнение х нов размер на лихвения процент/настоящ лихвен процент

Ефект от намаляване на данъка = 21% от увеличението на вноската за пенсионноосигурителната схема.

[1] По отношение на традиционните собствени ресурси (мито за селскостопански продукти, налози върху захарта, мита) посочените суми следва да бъдат нетни, т.е. след приспадането на 25 % разходи по събирането.